

**A sportolók fesztiválja**

**2017. július 13. – 2017. július 16.**
keresd ami beindít, ami újraindít!

Helyszín: **Zalaegerszeg**

A fesztiválról: A 15 országos sportverseny, az ismeretterjesztő előadások, a számtalan sport kipróbálási lehetősége, az egészséges táplálékok kínálata, valamint az esti partik hangulata teszik egyedivé és különlegessé az ország legnagyobb sport fesztiválját.

Megtapasztalhatjuk a közösségi élmény feltöltő energiáját, melytől testileg és szellemileg is újraindulhatunk.
Mindezt egy olyan városban, ami együtt él a természettel, csodálatos erdőkkel, dombokkal, ahol az utcákon a házak között is együtt él a természet az emberekkel, egy mindennapokat átszövő szimbiózisban. A versenyeket és a sportolási lehetőségeket a városban, parkokban és a gyönyörű erdős környezetben rendezzük, hogy az élmény hatványozottabb legyen.

Az esélyegyenlőség jegyében a **mozgássérült, fogyatékos** emberek számára is lehetőséget biztosít a fesztivál a sport felüdítő élményének, a versenyszituáció, a csapatszellem, a küzdés, a győzelem, a siker vagy éppen vereségből fakadó tanítás átélésére mind egyénileg, mind segítő személy kíséretében.

(A mozgássérültek és segítőik számára a versenyeken való részvétel díjtalan. A részvevők között értékes ajándékokat sorsolunk ki.)

Nevezni lehet az alábbi versenyekre:

1. **RESTART – DAIKIN – KLIMATREND CITYCROSS KERÉKPÁR VERSENY**

*Helyszín:*Dísz tér

***Időpont:*** 2017. július 15. Szombat 17:00

Célunk, hogy egy kellemes jó hangulatú verseny keretén belül versenyzőt és nézőt közelebb hozzuk egymáshoz. A futamok mindegyike kihívást jelentő épített akadályokkal tűzdelt pályán, a városon belül kerül megrendezésre, ezért is az elnevezés: City Cross. A verseny 1 óra plusz egy körös rendszerben kerül lebonyolításra, amit bemelegítés és a kötelező pályabejárás előz meg.

1. **RESTART – SCITEC NUTRITION VÁROSI FÉLMARATON ÉS VÁLTÓ FUTÓVERSENY**

*Távok*: 21 km, 10,5 km, 5,2 km, 4x5,2 km váltó

*Versenyközpont:* Dísz tér

*Pálya:* 5,250 kilométeres körpálya (1 körön a szintemelkedés 36m), mely a Dísz térről indul és áthalad Zalaegerszeg belvárosán.

1. **Vezetett kerékpáros túrák, három távon**

*Helyszín*: Dísz térről indulva

40 km: *Túra időpontja:* 2017.07.15. szombat 11.00 óra

60 km: *Túra időpontja:* 2017.07.15. szombat 10.00 óra

80 km: *Túra időpontja*: 2017.07.15. szombat 09.00 óra

További mozgásprogramok: szombaton és vasárnap közös torna a mozgássérültek számára a Vizslaparkban, kerekesszékes sportbemutatók és kipróbálási lehetőség,tájékozódási verseny, flashmob.

**További információ:**

**Miszory Erika (tel.: 06-20-566-0448, e-mail:** **miszoryerika@gmail.com****)**

A versennyel kapcsolatos további információ és nevezés a versenyre: www. restartfesztival.hu